**Molėtų rajono savivaldybės taryba**

**SPRENDIMAS**

**DĖL sutikimo perimti valstybės turtą MOLĖTŲ RAJONO SAVIVALDYBĖS NUOSAVYBĖN ir perdavimo valdyti, naudoti ir disponuoti juo patikėjimo teise**

2017 m. rugsėjo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 17 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 2 dalimi, 20 straipsnio 1 dalies 4 punktu, atsižvelgdama į Lietuvos Respublikos sveikatos apsaugos ministerijos 2017 m. liepos 18 d. raštą Nr. (6.47-13) 10-6018 „Dėl valstybės turto perėmimo“ ir viešosios įstaigos Molėtų ligoninės 2017 m. liepos 24 d. raštą Nr. S-305 „Dėl informacijos pateikimo“,

Molėtų rajono savivaldybės taryba n u s p r e n d ž i a:

1. Sutikti perimti Molėtų rajono savivaldybės nuosavybėn savivaldybės savarankiškosios funkcijos - pirminės asmens ir visuomenės sveikatos priežiūros – įgyvendinimui valstybei nuosavybės teise priklausantį ir šiuo metu Lietuvos Respublikos Sveikatos apsaugos ministerijos patikėjimo teise valdomą turtą:

|  |  |  |  |  |  |
| --- | --- | --- | --- | --- | --- |
| Eilės Nr. | Turto pavadinimas | Inventorinis Nr. | Kiekis, vnt. | Vieneto vertė, Eur | Likutinė vertė, Eur |
|  | Universalus diagnostinis rentgeno aparatas | 0070 | 1 | 95611,97 | 0,00 |
|  | I lygio anestezijos aparatas | 0071 | 1 | 19304,91 | 0,00 |
|  | Automobilis „Volkswagen Transporter“ be GPS, valst. Nr. ECK 814 | SAM120601940 | 1 | 90167,78 | 0,00 |
|  | Iš viso |  | 3 | 205084,66 | 0,00 |

1. Įgalioti Molėtų rajono savivaldybės administracijos direktorių, jo nesant – administracijos direktoriaus pavaduotoją, Savivaldybės vardu pasirašyti 1 punkte nurodyto turto priėmimo ir perdavimo aktą.
2. Perėmus sprendimo 1 punkte nurodytą turtą ir įrašius į Savivaldybės turto apskaitą, perduoti jį Molėtų rajono savivaldybės administracijai valdyti, naudoti ir disponuoti juo patikėjimo teise.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras